Lorraine

**Lorena** (izvorno ***Lorraine***, izgovor IPA: [lɔʁɛn]; lokalni francuski naziv: ***Louréne***), poznata i kao *Lotargija* ili *Lotaringija*, je francuska pokrajina. Na njemačkom zove se Lotringen (izvorno ***Lothringen***). Ime je dobila po istoimenom vojvodstvu. Upravno je sjedište regije grad Metz, dok je povijesno sjedište Nancy.

## Historija

Ime *Lorena* potječe od Lothara, unuka Karla Velikog, komu je pripao središnji dio Franačkog carstva po Verdunskom ugovoru iz 843. Po njemu je mnogo šire područje od današnje Lorene nazvano **Lotaringija** (njemački: *Lotharingen*)

## Administracija
Regionalno vijeće ove regije je ravnopravni član u euroregiji poznatoj pod nazivom Grande Région. Ta regija se sastoji od Lorraine, države Luksemburg, njemačkih zemalja Saarland, Porajnje-Falačka i belgijske pokrajine Valonije.
Sjedište regionalnog vijeća je u Metzu.
Od lokalnih izbora 2004. na čelu regije je Socijalistička partija Francuske, sa 45 zastupničkih mjesta u vijeću. Ostalih 28 mjesta pripadaju UMP-u i FN-u.

## Geografija

Lorraine je jedina francuska regija koja graniči sa tri države: Belgija (Valonija), Luksemburg i Njemačka (pokrajine Saarland i Porajnje-Falačka). Ova regija graniči i sa tri francuske regije: Elzas, Champagne-Ardenne i Franche-Comté. Lorraine je visoravan visine 400 do 500 m, nagnuta je prema zapadu i sjeverozapadu. Ima niske temperature i dosta kiše, pa se stoga ovdje nalazi i najveći broj francuskih šuma, u prvom redu hrasta i bukve.

## Gospodarstvo
Sa prihodima od 44 milijarde eura, Lorraine čini 3,4% BDP-a Francuske, što je čini osmom regijom po prihodima. Prihodi od uslužnih djelatnosti su u stalnom porastu, dok je tradicionalna industrija (tekstil i metalurgija) u opadanju. Jak gospodarski rast ova regija može zahvaliti i velikom broju stranih, poglavito njemačkih poduzeća, koja posluju u ovoj regiji. Regija se snažno razvila zahvaljujući i članstvu u euroregiji sa susjednim državama i pokrajinama.
Kao i gotovo u svim francuskim regijama, turizam je jako razvijen.

## Kultura
Zbog svog zemljopisnog položaja, Lorraine je oduvijek kuluturološko bila bliska sa germanskom kulturom. U ovoj regiji kultura dobiva procvat za vrijeme renesanse, što se nastavlja i u periodu klasike. Regija je najznačajnija po pravcu art nouveau, čiji je najveći predstavnik bila Nansiška škola (*[[École de Nancy]]*).

## Značajne osobe
* Émile André (1871-1933), arhitekt i umjetnik art nouveau
* Maurice Barrès (1862-1923), pisac i političar
* Henri Bergé (1870-1937), ilustrator
* Jacques Callot (1592-1635), umjetnik
* Paul Charbonnier, arhitekt
* Charles de Crevoisier (1947-), odvjetnik
* Charlélie Couture (1956-), pjevač
* Darry Cowl (1925-2006), pjevač i glumac
* Hubert Curien (1924-2005), fizičar, političar
* Antonin Daum (1864-1930), umjetnik
* Auguste Daum (1853-1909), umjetnik
* Emile Durkheim (1858-1917), sociolog
* Bruno d'Eguisheim-Dagsbourg poznat kao papa Lav IX. (1002.-1054.)
* Jules Ferry (1832-1893), političar
* Émile Friant, umjetnik art nouveau
* Émile Jules Gallé (1846-1904), umjetnik art nouveau
* Claude Gellée (1600-1682), poznatiji kao Claude le Lorrain, slikar
* Henri Grégoire (1750 - 1831), poznatiji kao Abbé Grégoire, političar
* Jacques Gruber (1870-1936), umjetnik art nouveau
* Charles Hermite (1822-1901), matematičar 
* Joseph Léopold Sigisbert Hugo (1774-1828), general i vojni pisac, otac Victora Hugoa
* Ivana Orleanska (1412-1431), rođena u Domrémyu
* Patricia Kaas (1966-), pjevačica
* Edmond Laguerre (1834-1886), matematičar
* Jack Lang (1939-), političar
* Georges de La Tour (1593-1642), barokni slikar
* Albert Lebrun (1871-1950), političar
* Jules Bastien Lepage (1848-1884), slikar
* Louis Majorelle (1859-1926), umjetnik art nouveau
* Marie Marvingt (1875-1963), pilotkinja
* Charles Messier (1730-1817), astronom
* Georges Mouton (1770-1838), Napoleonov general
* Tom Novembre (1959-), pjevač, glumac
* Jean-François Pilâtre de Rozier (1757-1785), znanstvenik
* Raymond Poincaré (1860-1934), političar
* Jean-Victor Poncelet (1788-1867), matematičar
* Henri Poincaré (1854-1912), matematičar
* Victor Prouvé (1858-1943), umjetnik art nouveau
* Pierre-Louis Roederer (1754-1835), političar
* Raymond Schwartz (1894-1973), esperantrist
* Eugène Vallin (1856-1922), umjetnik i arhitekt art nouveau
* Paul Verlaine (1844-1896), pjesnik, rođen u Metzu
* Antoine de Ville, prvi poznati alpinist (od 1492)
* Lucien Weissenburger (1860-1929), arhitekt art nouveau

## Vanjske veze
* Službena stranica regionalnog vijeća Lorraine
* Regionalni park prirode u Lorrainei
* Društvo intelektualaca